«Ես իրականում տանել չեմ կարողանում այն մարդկանց, ովքեր խոսում են, ես սիրում եմ կարդացող մարդկանց, որովհետև ինքս ձանձրալի զրուցակից եմ…»,- ասում է երիտասարդ բանաստեղծ ՀԱՍՄԻԿ ՍԻՄՈՆՅԱՆԸ: «hs-poetry» բլոգի հիմնադիրն է: Հեղինակ է բանաստեղծական երկու ժողովածուի («Լուսնոտ բառեր», «Թափթփված սենյակներ»): Արժանացել է գրական մի շարք պարգևների ու մրցանակների («Փոքրիկ իշխան» մրցանակի, Հրանտ Մաթևոսյանի անվան կրթաթոշակի, գրականության բնագավառում հանրապետության նախագահի Երիտասարդական մրցանակի և այլն): ՀԳՄ անդամ է դարձել 20 տարեկանում (2007 թ.):